Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του Ευρωπαϊκού Ταμείου προσαρμογής στην παγκοσμιοποίηση /* COM/2011/0336 τελικό - COD 2011/0147 */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ · Αιτιολόγηση και στόχοι της πρότασης Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε το 2006 με τον κανονισμό (ΕΚ) αριθ. 1927/2006[1] με κύριο στόχο την παροχή αλληλεγγύης και υποστήριξης στους εργαζομένους που πλήττονται από απολύσεις λόγω διαρθρωτικών αλλαγών στο παγκόσμιο εμπόριο. Μέσω της συγχρηματοδότησης ενεργητικών μέτρων στην αγορά εργασίας, το ΕΤΠ είχε στόχο να διευκολύνει την επανένταξη στην απασχόληση των εργαζομένων σε περιοχές, κλάδους, επικράτειες ή περιφέρειες αγοράς εργασίας που κλονίζονται από σοβαρή διαταραχή της οικονομικής δραστηριότητας. Οι απαιτήσεις επιλεξιμότητας για ενίσχυση από το ΕΤΠ ήταν τουλάχιστον 1000 απολύσεις, είτε εντός τεσσάρων μηνών σε μια επιχείρηση και στους προμηθευτές της ή τους παραγωγούς των επόμενων σταδίων του προϊόντος είτε εντός εννέα μηνών σε οικονομικό τομέα που προσδιορίζεται ως NACE-αναθεώρηση 2 τμήμα 2 εντός μιας περιφέρειας ή δύο συνορευουσών περιφερειών σε επίπεδο NUTS II. Η μέγιστη συνεισφορά από το ΕΤΠ ορίστηκε στο 50% του συνολικού κόστους των ενεργητικών μέτρων στην αγορά εργασίας και η περίοδος εφαρμογής των μέτρων που στηρίζονται από το ΕΤΠ δεν μπορούσε να υπερβεί τους 12 μήνες από την ημερομηνία υποβολής της αίτησης. Με γνώμονα την κλίμακα και την ταχύτητα εξέλιξης της χρηματοπιστωτικής και οικονομικής κρίσης το 2008, η Επιτροπή, στο ευρωπαϊκό σχέδιο για την ανάκαµψη της οικονοµίας[2], προέβλεπε την αναθεώρηση του κανονισμού (ΕΚ) αριθ. 1927/2006. Στόχος της εν λόγω αναθεώρησης, η οποία πραγματοποιήθηκε μέσω του κανονισμού (ΕΚ) αριθ. 546/2009[3], ήταν η επέκταση του πεδίου εφαρμογής του ΕΤΠ στο πλαίσιο της ευρωπαϊκής αντιμετώπισης της κρίσης και η μετατροπή του σε ένα έγκαιρο, πιο αποτελεσματικό εργαλείο παρέμβασης σε κρίσεις σύμφωνα με τις θεμελιώδεις αρχές αλληλεγγύης και κοινωνικής δικαιοσύνης. Στις τροποποιήσεις συγκαταλέγονταν μόνιμες αλλαγές στον κανονισμό (ΕΚ) αριθ. 1927/2006, όπως η μείωση του αναγκαίου αριθμού απολύσεων για την αίτηση στήριξης από το ΕΤΠ από 1000 σε 500 και η παράταση της περιόδου εφαρμογής των μέτρων που λαμβάνονται με τη στήριξη του ΕΤΠ από 12 σε 24 μήνες. Συμπεριλήφθηκε μια προσωρινή παρέκκλιση προκειμένου (1) να διευρυνθεί το πεδίο εφαρμογής του ΕΤΠ ώστε να καλύπτει τη στήριξη των εργαζομένων που απολύθηκαν ως άμεση συνέπεια της χρηματοπιστωτικής και οικονομικής κρίσης (παράγραφος 1α του άρθρου 1 του κανονισμού (ΕΚ) αριθ. 1927/2006) και (2) να αυξηθεί το επίπεδο της συγχρηματοδότησης από το ΕΤΠ από 50% σε 65% (άρθρο 10 παράγραφος 1 του κανονισμού (ΕΚ) αριθ. 1927/2006). Η προσωρινή παρέκκλιση παύει να ισχύει στις 30 Δεκεμβρίου 2011 και στη δεύτερη παράγραφο του άρθρου 20 του κανονισμού (ΕΚ) αριθ. 1927/2006 προβλέπεται η δυνατότητα επανεξέτασής της. Μεταξύ 1ης Ιανουαρίου 2007 και 30ής Απριλίου 2009 (ήτοι πριν από την εφαρμογή της παρέκκλισης λόγω της κρίσης), η Επιτροπή έλαβε 15 αιτήσεις, για την υποστήριξη 18430 εργαζομένων από το ΕΤΠ και το συνολικό ποσό της αιτούμενης συνεισφοράς του ΕΤΠ ήταν 78 776 367 ευρώ. Μετά την έναρξη ισχύος του κανονισμού (ΕΚ) αριθ. 546/2009 για την τροποποίηση του κανονισμού (ΕΚ) αριθ. 1927/2006 την 1η Μαΐου 2009, ο αριθμός των αιτήσεων αυξήθηκε σημαντικά, όπως φαίνεται κατωτέρω. Αιτήσεις για στήριξη από το ΕΤΠ που υποβλήθηκαν κατά τη διάρκεια της προσωρινής παρέκκλισης λόγω της κρίσης Έτος || Αριθμός αιτήσεων || Αριθμός επωφελούμενων εργαζομένων || Σύνολο των αιτούμενων συνεισφορών του ΕΤΠ ( EUR) 2009 || 22 || 19 381 || 99 396 898 2010 || 24 || 25 083 || 115 353 865 Σύνολο || 46 || 44 464 || 214 750 763 Αιτήσεις για στήριξη από το ΕΤΠ που υποβλήθηκαν με βάση το κριτήριο που αφορά το εμπόριο Έτος || Αριθμός αιτήσεων || Αριθμός επωφελούμενων εργαζομένων || Σύνολο των αιτούμενων συνεισφορών του ΕΤΠ (EUR) 2009 || 4 || 6 569 || 25 990 290 2010 || 6 || 3 074 || 17 126 749 Σύνολο || 10 || 9 643 || 43 117 039 Σε συνέχεια της διαβούλευσης που διοργάνωσε η Επιτροπή, τα κράτη μέλη ανέφεραν ότι, χωρίς την προσωρινή παρέκκλιση θα ήταν αδύνατον να υποβληθούν οι περισσότερες αιτήσεις που σχετίζονται με την κρίση και συνεπώς περίπου 45 000 εργαζόμενοι που υπέστησαν τις συνέπειες της οικονομικής και χρηματοπιστωτικής κρίσης θα είχαν στερηθεί τη στήριξη από το ΕΤΠ. Επιπλέον, το αυξημένο ποσοστό συγχρηματοδότησης, ύψους 65%, μείωσε το χρηματοδοτικό βάρος των μέτρων που λαμβάνουν στήριξη από το ΕΤΠ για τα κράτη μέλη που υποβάλλουν αιτήσεις κατά περίπου 60 εκατομμύρια ευρώ συνολικά για όλες τις αιτήσεις που υποβλήθηκαν μεταξύ 1ης Μαΐου 2009 και της 31ης Δεκεμβρίου 2010[4]. Η απόφαση για τη λήξη της προσωρινής παρέκκλισης λόγω κρίσης ελήφθη το 2009. Εκείνο το διάστημα, οι τελευταίες διαθέσιμες Οικονομικές Προβλέψεις της Επιτροπής[5] (Φθινόπωρο 2008) για την Ευρωπαϊκή Ένωση (ΕΕ) σε γενικές γραμμές ανέφεραν σταδιακή ανάκαμψη από τα μέσα του 2009 με αναμενόμενη άνοδο του ΑΕγπΠ ύψους 0,2% το 2009 και 1,1% το 2010. Προέβλεπαν επίσης την μείωση της απασχόλησης κατά 0,5% το 2009 και την αύξησή της κατά 0,1% το 2010. Το ποσοστό της ανεργίας αναμενόταν να αγγίξει το 7,8% και 8,1% του εργατικού δυναμικού το 2009 και το 2010 αντίστοιχα. Σε σύγκριση με αυτές τις προβλέψεις, η κατάσταση το 2009 αποδείχθηκε σημαντικά δυσμενέστερη. Το ΑΕγπΠ της ΕΕ μειώθηκε κατά 4,2% ενώ η απασχόληση σημείωσε πτώση 1,9% και το ποσοστό της ανεργίας έφτασε το 8,9%. Παρά το γεγονός ότι η ανάπτυξη του ΑΕγπΠ το 2010 θεωρείται ότι ήταν υψηλότερη από την αναμενόμενη και ότι ανήλθε περίπου σε 1,8%, η απασχόληση μειώθηκε περαιτέρω κατά 0,6% ενώ το ποσοστό της ανεργίας σημείωσε ρεκόρ φτάνοντας το 9,6%. Επιπλέον, η τελευταία οικονομική πρόβλεψη της Επιτροπής (άνοιξη 2010) αναφέρει ότι οι προοπτικές ανάκαμψης της οικονομίας και ιδιαίτερα της αγοράς εργασίας για το 2011 και το 2012 είναι χειρότερες από αυτές που αναμένονταν σε γενικές γραμμές το φθινόπωρο του 2008. Αυτό ισχύει ιδιαίτερα όσον αφορά τις νέες θέσεις εργασίας και το ποσοστό της ανεργίας. Για την άνοιξη του 2011 προβλέπεται μικρή αύξηση της απασχόλησης κατά 0,4% και σταθερό ποσοστό ανεργίας ύψους 9,5%. Για το 2012 η ίδια πρόβλεψη εκτιμά ότι η αύξηση της απασχόλησης θα παραμείνει χαμηλή σε ποσοστό 0,7% και το ποσοστό της ανεργίας θα παραμείνει σταθερό στο 9,1%. Αυτό συμβαίνει επειδή η ανάκαμψη της απασχόλησης συνήθως επέρχεται μετά την ανάπτυξη του ΑΕγχΠ. Οι σχετικά ασθενείς συνθήκες της αγοράς εργασίας[6] παρά τη σταδιακή βελτίωση των προοπτικών ανάπτυξης του Ακαθάριστου Εγχώριου Προϊόντος (ΑΕγπΠ) δείχνουν ότι πέρα από τα αποτελέσματα της ανάπτυξης των μέτρων που ελήφθησαν για την αντιμετώπιση της κρίσης με στόχο τον περιορισμό των επιπτώσεών της στην ανεργία, εξακολουθούν να γίνονται διαρθρωτικές αλλαγές λόγω της κρίσης σε διάφορους τομείς και επιχειρήσεις και συνεπώς για ορισμένο διάστημα πρέπει να αναμένονται περαιτέρω απώλειες θέσεων εργασίας λόγω της διακοπής λειτουργίας επιχειρήσεων. Κατά συνέπεια, η βελτίωση των συνθηκών απασχόλησης μπορεί να αναμένεται μετά το 2013. Στην ετήσια επισκόπηση της ανάπτυξης της Επιτροπής: παρουσίαση της ολοκληρωμένης απάντησης της ΕΕ στην κρίση[7], αυτή η προοπτική ανάκαμψης με αρκετά περιορισμένες θέσεις εργασίας επιβεβαιώνεται. Προκειμένου να αποφευχθεί ο κίνδυνος επιστροφής σε ρυθμούς ανάπτυξης χωρίς επαρκώς δυναμική δημιουργία θέσεων εργασίας, η καταπολέμηση της ανεργίας και η πρόληψη του μακροπρόθεσμου αποκλεισμού από την αγορά εργασίας θεωρούνται ιδιαίτερα σημαντικές. Για την αποκατάσταση των κύριων μοχλών ανάπτυξης απαιτείται η ανακατανομή της εργασίας και του κεφαλαίου σε όλους τους τομείς και τις επιχειρήσεις, καθώς και αποτελεσματικότερα οικονομικά κίνητρα για την μετάβαση από την ανεργία στην απασχόληση. Όπως αναφέρει η Επιτροπή, αποτελέσματα της κρίσης είναι μεγάλες απώλειες στην οικονομική δραστηριότητα, η σημαντική αύξηση της ανεργίας, η σοβαρή πτώση της παραγωγικότητας και τα ιδιαίτερα ασθενή δημόσια οικονομικά. Το πλαίσιο αυτό καθιστά ιδιαίτερα δύσκολη για τα κράτη μέλη την παροχή εξατομικευμένης στήριξης σε μεγάλο αριθμό εργαζομένων που απολύθηκαν ταυτόχρονα ως αποτέλεσμα της κρίσης. Η παράταση του αυξημένου ποσοστού συγχρηματοδότησης από το ΕΤΠ, ύψους 65%, θα καθιστούσε δυνατή την ελάφρυνση, ως ένα βαθμό, της επιβάρυνσης των δημόσιων οικονομικών των κρατών μελών. Η αναμενόμενη συνέχιση του αντίκτυπου της κρίσης σε διακοπές λειτουργίας επιχειρήσεων και η ανάγκη δημοσιονομικής εξυγίανσης στα κράτη μέλη δικαιολογούν την παράταση της παρέκκλισης που αφορά την κρίση και περιλαμβάνεται στον κανονισμό (ΕΚ) αριθ. 1927/2006. Συνεπώς, προτείνεται η παράταση της προσωρινής παρέκκλισης λόγω κρίσης, η οποία παύει να ισχύει στις 30 Δεκεμβρίου 2011, μέχρι τις 31 Δεκεμβρίου 2013, ήτοι μέχρι τη λήξη της περιόδου εφαρμογής του κανονισμού (ΕΚ) αριθ. 1927/2006. Με αυτόν τον τρόπο τα κράτη μέλη θα μπορέσουν να συνεχίσουν να υποβάλλουν αιτήσεις για στήριξη από το ΕΤΠ προς όφελος εργαζομένων που εξακολουθούν να απολύονται ως συνέπεια της χρηματοπιστωτικής και οικονομικής κρίσης και να επωφελούνται από ποσοστό συγχρηματοδότησης από το ΕΤΠ ύψους 65%. · Γενικό πλαίσιο Από την έναρξη ισχύος της προσωρινής παρέκκλισης λόγω κρίσης, έχει σημειωθεί σημαντική αύξηση του αριθμού των αιτήσεων για στήριξη από το ΕΤΠ και έχει αυξηθεί ο αριθμός των κρατών μελών που υποβάλλουν αιτήσεις για στήριξη από το ΕΤΠ. Αυτό σημαίνει ότι γίνεται πράγματι αποδεκτός ο ρόλος του ΕΤΠ ως εργαλείου παρέμβασης σε κρίσεις σε περιπτώσεις απολύσεων μεγάλης κλίμακας που προκαλούνται από την χρηματοπιστωτική και οικονομική κρίση. Το Ευρωπαϊκό Κοινοβούλιο ζήτησε την παράταση της παρέκκλισης λόγω κρίσης με την απόφασή του της 7ης Σεπτεμβρίου 2010[8] σχετικά με τη χρηματοδότηση και τη λειτουργία του Ευρωπαϊκού Ταμείου Προσαρμογής στην Παγκοσμιοποίηση. Το Ευρωπαϊκό Κοινοβούλιο έκρινε ότι «είναι αναγκαίο αφενός να παραταθεί η εξαίρεση που θεσπίσθηκε τον Ιούνιο του 2009 έως τη λήξη του σημερινού πολυετούς δημοσιονομικού πλαισίου προκειμένου να παρασχεθεί βοήθεια στους εργαζόμενους που χάνουν την απασχόλησή τους λόγω της οικονομικής και χρηματοπιστωτικής κρίσης, αφετέρου δε να αυξηθεί ο συντελεστής συγχρηματοδότησης από 50% σε 65%, στο μέτρο όπου οι λόγοι που δικαιολόγησαν την έγκρισή τους εξακολουθούν να ισχύουν.» · Υφιστάμενες διατάξεις στον τομέα της πρότασης Το Ευρωπαϊκό Κοινωνικό Ταμείο[9] (ΕΚΤ) συστάθηκε για να συνεισφέρει στις προτεραιότητες της Κοινότητας όσον αφορά την ενίσχυση της οικονομικής και κοινωνικής συνοχής μέσω της βελτίωσης της απασχόλησης και των θέσεων εργασίας και της ενθάρρυνσης ενός υψηλού επιπέδου ανάπτυξης και περισσότερων και καλύτερων θέσεων εργασίας. Υποστηρίζει την Ευρωπαϊκή Στρατηγική Απασχόλησης καθώς και τις πολιτικές των κρατών μελών που έχουν ως στόχο την επίτευξη πλήρους απασχόλησης και ποιότητας και παραγωγικότητας στην εργασία, την προώθηση της κοινωνικής ένταξης, συμπεριλαμβανομένης της πρόσβασης των μειονεκτούντων ατόμων στην απασχόληση, και την μείωση των εθνικών, περιφερειακών και τοπικών αποκλίσεων όσον αφορά την απασχόληση. Η βασική διαφορά με το ΕΤΠ έγκειται στο γεγονός ότι το ΕΚΤ αποτελείται από πολυετή προγράμματα που στηρίζουν στρατηγικούς, μακροπρόθεσμους στόχους - ιδιαίτερα την πρόβλεψη και διαχείριση των αλλαγών και αναδιαρθρώσεων μέσω δραστηριοτήτων όπως η διά βίου μάθηση. Το ΕΤΠ, από την άλλη, παρέχει διακεκομμένη, εξατομικευμένη στήριξη εντός περιορισμένου χρονικού διαστήματος, με άμεσους αποδέκτες τους εργαζόμενους που πλήττονται από απολύσεις λόγω διαρθρωτικών αλλαγών στο παγκόσμιο εμπόριο ή λόγω της χρηματοπιστωτικής και οικονομικής κρίσης. Προκειμένου να προωθήσουν την αποτελεσματική στήριξη των απολυμένων εργαζομένων, η διάρκεια των μέτρων στήριξης από το ΕΤΠ και η επιλογή του μέσου βασίζονται σε μια αξιολόγηση σχετικά με το αν οι απολύσεις προκλήθηκαν από ενδεχομένως προσωρινή πτώση των δραστηριοτήτων της σχετικής επιχείρησης, των προμηθευτών και του οικονομικού τομέα ή από μόνιμους διαρθρωτικούς παράγοντες. · Συνοχή με τις άλλες πολιτικές και τους στόχους της ΕΕ Το ΕΤΠ συνεισφέρει στους στόχους της στρατηγικής Ευρώπη 2020, η οποία θα βοηθήσει την Ένωση να εξέλθει ισχυρότερη από την κρίση και να στρέψει την οικονομία της προς μια έξυπνη, διατηρήσιμη και χωρίς αποκλεισμούς ανάπτυξη, που θα συνοδεύεται από υψηλό επίπεδο απασχόλησης, παραγωγικότητας και κοινωνικής συνοχής. Στην ανακοίνωση[10] Ευρώπη 2020 – Μια στρατηγική για έξυπνη, διατηρήσιμη και χωρίς αποκλεισμούς ανάπτυξη, η Επιτροπή διακρίνει ένα σαφή ρόλο για το ΕΤΠ στο πλαίσιο της Εμβληματικής πρωτοβουλίας «Μια βιομηχανική πολιτική για την εποχή της παγκοσμιοποίησης», ιδιαίτερα όσον αφορά την ταχεία ανάπτυξη ικανοτήτων σε αναδυόμενους τομείς και αγορές με υψηλά επίπεδα ανάπτυξης. Στοχεύοντας στην ταχεία επανένταξη στην απασχόληση των εργαζομένων που απολύθηκαν ως αποτέλεσμα της παγκοσμιοποίησης ή της οικονομικής και χρηματοπιστωτικής κρίσης, το ΕΤΠ συνεισφέρει στις ακόλουθες κατευθυντήριες γραμμές[11] για τις πολιτικές απασχόλησης των κρατών μελών: – Κατευθυντήρια γραμμή 7: Αύξηση της συμμετοχής ανδρών και γυναικών στην αγορά εργασίας, μείωση της διαρθρωτικής ανεργίας και προώθηση της ποιότητας των θέσεων εργασίας· – Κατευθυντήρια γραμμή 8: Ανάπτυξη ειδικευμένου εργατικού δυναμικού που ανταποκρίνεται στις ανάγκες της αγοράς εργασίας και προαγωγή της διά βίου μάθησης· – Κατευθυντήρια γραμμή 10: Προώθηση της κοινωνικής ένταξης και καταπολέμηση της φτώχειας Τέλος, στην ανακοίνωσή της με τίτλο «Νέες δεξιότητες για νέες θέσεις εργασίας - Πρόβλεψη και κάλυψη των αναγκών της αγοράς εργασίας και των αναγκών σε δεξιότητες»[12], η Επιτροπή τόνισε ότι για να εισέλθει η ΕΕ σε τροχιά ανάκαµψης, είναι αναγκαίο να ενισχυθεί το ανθρώπινο δυναµικό της και η απασχολησιµότητά του µέσω της αναβάθµισης των δεξιοτήτων του, καθώς και να διασφαλιστεί καλύτερη αντιστοιχία µεταξύ της προσφοράς δεξιοτήτων και των σχετικών αναγκών της αγοράς εργασίας. Ως τρόπος προώθησης της απασχόλησης και της επανένταξης στην αγορά εργασίας προσδιορίστηκαν μέτρα ενεργοποίησης, επανεκπαίδευσης και αναβάθµισης δεξιοτήτων. Η συγχρηματοδότηση της αναβάθμισης δεξιοτήτων είναι ένας από τους κύριους στόχους του ΕΤΠ. · Αντίκτυπος στα θεμελιώδη δικαιώματα Η πρόταση δεν έχει αντίκτυπο στα θεμελιώδη δικαιώματα. 2. ΑΠΟΤΕΛΕΣΜΑΤΑ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ · Διαβούλευση με τα ενδιαφερόμενα μέρη Μέθοδοι διαβούλευσης, κύριοι τομείς-στόχοι και γενικά χαρακτηριστικά των συμμετεχόντων στη διαβούλευση Η Επιτροπή πραγματοποίησε διαβουλεύσεις με τα κράτη μέλη δύο φορές: πρώτα μέσω ερωτηματολογίου στις 26 Αυγούστου 2010 και στη συνέχεια σε μια συνεδρίαση που έλαβε χώρα στο Πόρτο στις 29 και 30 Σεπτεμβρίου 2010. Κύριος στόχος αυτών των διαβουλεύσεων ήταν η συλλογή απόψεων σχετικά με την αποτελεσματικότητα των τροποποιήσεων που σχετίζονται με την κρίση, οι οποίες ενσωματώθηκαν στον κανονισμό (ΕΚ) αριθ. 1927/2006 το 2009 μέσω του άρθρου 1. παράγραφος 1α και του άρθρου 10 παράγραφος 1 και παύουν να ισχύουν στις 30 Δεκεμβρίου 2011 και σχετικά με την ανάγκη επέκτασής τους μέχρι τις 31 Δεκεμβρίου 2013. Περίληψη απαντήσεων και τρόπος με τον οποίο έχουν ληφθεί υπόψη Όσον αφορά την δυνατότητα υποβολής αιτήσεων για απολύσεις που προκλήθηκαν άμεσα από την παγκόσμια χρηματοπιστωτική και οικονομική κρίση (άρθρο 1. παράγραφος 1α του κανονισμού (ΕΚ) αριθ. 1927/2006), από τις διαβουλεύσεις προέκυψε ότι η δυνατότητα αυτή πράγματι βοήθησε τα κράτη μέλη να ζητήσουν υποστήριξη από το ΕΤΠ για τους εργαζόμενους που έχασαν τη θέση εργασίας τους ως αποτέλεσμα της κρίσης και να προσφέρουν την ενίσχυση του ΕΤΠ για την επανένταξή τους στην απασχόληση. Η συντριπτική πλειοψηφία των κρατών μελών ανέφερε ότι αυτοί οι εργαζόμενοι δεν θα μπορούσαν να είχαν λάβει την υποστήριξη του ΕΤΠ βάσει των κριτηρίων που αφορούν την παγκοσμιοποίηση του εμπορίου. Στις διαβουλεύσεις αναφέρθηκε επίσης ότι γενικά στα κράτη μέλη φάνηκε ευκολότερη η συλλογή αποδεικτικών στοιχείων και η απόδειξη της σχέσης μεταξύ των απολύσεων και της χρηματοπιστωτικής και οικονομικής κρίσης, σε σχέση με τις αλλαγές στη μορφή του παγκόσμιου εμπορίου λόγω της παγκοσμιοποίησης. Όσον αφορά την ανάγκη παράτασης της παρέκκλισης που σχετίζεται με την κρίση μέχρι το τέλος του 2013, η συντριπτική πλειονότητα των συμμετεχόντων κρατών μελών επιθυμούν την συνέχιση της δυνατότητας υποβολής αιτήσεων για απολύσεις λόγω της παγκόσμιας χρηματοπιστωτικής και οικονομικής κρίσης. Στα επιχειρήματα υπέρ της εν λόγω παράτασης συγκαταλέγονται σχόλια σχετικά με την θετική εμπειρία που αποκομίστηκε όσον αφορά τον αντίκτυπο της στήριξης του ΕΤΠ στην ικανότητα των εργαζομένων να επανενταχθούν στην αγορά εργασίας σε μια κατάσταση όπου οι επιπτώσεις της οικονομικής κρίσης θα γίνουν αισθητές μετά το 2011, η κρίση έπληξε τα διάφορα κράτη μέλη σε διαφορετικές χρονικές στιγμές, και οι επιπτώσεις της στην απασχόληση θα εξακολουθήσουν να είναι έντονες. Επιπλέον, επισημάνθηκε ότι μια παράταση δύο ετών δεν προκρίνει το μέλλον μετά το τέλος του 2013. Όσον αφορά τη δυνατότητα να επωφελούνται οι αιτούντες από ποσοστό συγχρηματοδότησης 65% (άρθρο 10 παράγραφος 1 του κανονισμού (ΕΚ) αριθ. 1927/2006), από τη διαβούλευση προέκυψε ότι το αυξημένο ποσοστό συγχρηματοδότησης διευκόλυνε την απόφαση για υποβολή αίτησης στήριξης από το ΕΤΠ για διάφορους λόγους. Χάρη στο επιπλέον 15%, το αντίστοιχο ποσοστό δόθηκε στους ενδιαφερόμενους εργαζόμενους ως επιπλέον ενίσχυση. Το χάσμα μεταξύ των ποσοστών του ΕΚΤ και του ΕΤΠ μειώθηκε για τα κράτη μέλη που μπορούσαν να λάβουν υψηλότερα ποσοστά από το ΕΚΤ, ενώ χωρίς αυτή τη μείωση, τα εν λόγω κράτη δεν θα είχαν υποβάλει αιτήσεις για το ΕΤΠ. Η εθνική συγχρηματοδότηση εξακολουθεί να αποτελεί πρόβλημα, αλλά όταν το ύψος της ανέρχεται σε 35% αντί για 50%, το πρόβλημα αυτό δεν είναι τόσο έντονο. Μεγάλη πλειονότητα των κρατών μελών θεώρησαν το ποσοστό 65% κατάλληλο κατά τη διάρκεια της κρίσης και υποστήριξαν την παράταση αυτού του υψηλότερου ποσοστού παρέμβασης μέχρι το τέλος του 2013. Το αποτέλεσμα αυτών των διαβουλεύσεων αντικατοπτρίζεται στις προτεινόμενες τροπολογίες του κανονισμού (ΕΚ) αριθ. 1927/2006. · Συλλογή και χρήση εμπειρογνωμοσύνης Δεν παρέστη ανάγκη για εξωτερική εμπειρογνωμοσύνη. · Αξιολόγηση αντικτύπου Δεν ήταν αναγκαία η αξιολόγηση αντικτύπου για αυτήν την πρόταση. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ · Συνοπτική παρουσίαση της προτεινόμενης δράσης Προκειμένου να παραταθεί η προσωρινή παρέκκλιση για τη στήριξη εργαζομένων που απολύθηκαν λόγω της παγκόσμιας χρηματοπιστωτικής και οικονομικής κρίσης, η ημερομηνία που αναφέρεται στο δεύτερο εδάφιο της παραγράφου 1α του άρθρου 1 του κανονισμού (ΕΚ) αριθ. 1927/2006 αντικαθίσταται από την ημερομηνία 31 Δεκεμβρίου 2013. Η εν λόγω τροποποίηση παρατείνει αυτομάτως και το αυξημένο ποσοστό συγχρηματοδότησης ύψους 65% μέχρι την ίδια ημερομηνία, όπως αναφέρεται στο άρθρο 10 παράγραφος 1 του κανονισμού (ΕΚ) αριθ. 1927/2006. · Νομική βάση Η Συνθήκη για τη λειτουργία της Ευρωπαϊκής Ένωσης, και ιδίως η τρίτη παράγραφος του άρθρου 175. · Αρχή της επικουρικότητας Η αρχή της επικουρικότητας εφαρμόζεται στο βαθμό που η πρόταση δεν εμπίπτει στην αποκλειστική αρμοδιότητα της ΕΕ. Οι στόχοι της πρότασης δεν μπορούν να επιτευχθούν σε ικανοποιητικό επίπεδο από τα κράτη μέλη. Μπορούν να επιτευχθούν μόνο μέσω της τροποποίησης του κανονισμού (ΕΚ) αριθ. 1927/2006. Η δράση σε επίπεδο ΕΕ θα επιτύχει αποτελεσματικότερα τους στόχους αλληλεγγύης που περιλαμβάνει η πρόταση για τους ακόλουθους λόγους. Η προσαρμογή του ΕΤΠ, ενός χρηματοδοτικού εργαλείου που διατίθεται σε επίπεδο ΕΕ, στις ανάγκες της τρέχουσας οικονομικής και χρηματοπιστωτικής κατάστασης μπορεί να επιτευχθεί μόνο μέσω μιας νομοθετικής πρωτοβουλίας σε επίπεδο ΕΕ. Διατυπώνοντας αυτήν την πρόταση, η Επιτροπή βασίστηκε στις ανάγκες που προκύπτουν από την τρέχουσα αξιολόγηση της οικονομικής και χρηματοπιστωτικής κατάστασης των κρατών μελών και στις οικονομικές προβλέψεις για την περίοδο 2012-13. Αυτές διαφέρουν σημαντικά από την αξιολόγηση και από τις προβλέψεις που διατίθεντο στα τέλη του 2008 και στις αρχές του 2009, όταν οι προσωρινές τροποποιήσεις σχετικά με την κρίση ενσωματώθηκαν στον κανονισμό (ΕΚ) αριθ. 1927/2006. Κατά συνέπεια, η παρούσα πρόταση συνάδει με την αρχή της επικουρικότητας. · Αρχή της αναλογικότητας Η πρόταση συνάδει με την αρχή της αναλογικότητας για τους παρακάτω λόγους. Σύμφωνα με την αρχή της αναλογικότητας, οι προτεινόμενες τροποποιήσεις στον κανονισμό (ΕΚ) αριθ. 1927/2006 δεν ξεπερνούν τις αλλαγές που είναι απαραίτητες για την προσαρμογή της λειτουργίας του ΕΤΠ στις τρέχουσες προβλέψεις που αφορούν την οικονομική και χρηματοπιστωτική κρίση και τον αντίκτυπό της στην απασχόληση και στα ελλείμματα των κρατών μελών μέσω (1) της διατήρησης της δυνατότητας υποβολής αίτησης για στήριξη από το ΕΤΠ για εργαζόμενους που απολύθηκαν λόγω της συνεχιζόμενης χρηματοπιστωτικής και οικονομικής κρίσης και (2) της παροχής ποσοστού συγχρηματοδότησης ύψους 65% αντί για 50%. Η παρέκκλιση που σχετίζεται με την κρίση παρέχει στα κράτη μέλη τη δυνατότητα να υποβάλουν αίτηση για υποστήριξη από το ΕΤΠ για εργαζόμενους που απολύθηκαν λόγω της κρίσης σε περιπτώσεις όπου μπορεί να αποδειχθεί ότι υφίσταται σχέση μεταξύ των εν λόγω απολύσεων και της κρίσης. Εννοείται ότι αν δεν προκύψουν τέτοιες περιπτώσεις, η δυνατότητα δεν θα χρησιμοποιηθεί. Η πρόταση δεν επιβάλλει επιπλέον διοικητική επιβάρυνση στα κράτη μέλη σε σύγκριση με τις απαιτήσεις που επιβάλλονται από τις τρέχουσες διατάξεις του κανονισμού (ΕΚ) αριθ. 1927/2006. · Επιλογή νομικών μέσων Προτεινόμενο μέσο: κανονισμός. Άλλα μέσα δεν θα ήταν κατάλληλα για τον παρακάτω λόγο: Ο κανονισμός είναι το κατάλληλο νομικό μέσο για την τροποποίηση υφιστάμενου κανονισμού. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Το άρθρο 28 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 17ης Μαΐου 2006[13], για δημοσιονομική πειθαρχία και χρηστή δημοσιονομική διαχείριση προβλέπει ότι το ΕΤΠ δεν μπορεί να υπερβεί ετησίως το μέγιστο ποσό των 500 εκατομμυρίων ευρώ. Βάσει των αιτήσεων για στήριξη του ΕΤΠ στο παρελθόν[14] η προτεινόμενη παράταση της παρέκκλισης που σχετίζεται με την κρίση στον κανονισμό (ΕΚ) αριθ. 1927/2006 δεν αναμένεται να υπερβεί το ανωτέρω ετήσιο ποσό. Αυτές οι αιτήσεις ανήλθαν σε 51,8 εκατομμύρια ευρώ το 2007 και σε 20,6 εκατομμύρια το 2008. Το 2009 το συνολικό ύψος της αιτούμενης στήριξης του ΕΤΠ άγγιξε τα 131,7 εκατομμύρια, το 75% των οποίων αφορούσαν αιτήσεις σχετικά με την κρίση και το 25% αιτήσεις σχετικά με το εμπόριο. Το 2010 το συνολικό ύψος της αιτούμενης στήριξης του ΕΤΠ ανήλθε σε 132,5 εκατομμύρια, εκ των οποίων ποσοστό 87% αφορούσαν αιτήσεις σχετικά με την κρίση και 13% αιτήσεις σχετικά με το εμπόριο. 2011/0147 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του Ευρωπαϊκού Ταμείου προσαρμογής στην παγκοσμιοποίηση ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης και ιδίως το άρθρο 175, Έχοντας υπόψη την πρόταση της Ευρωπαϊκής Επιτροπής, Αφού διαβίβασαν το σχέδιο νομοθετικής πράξης στα εθνικά κοινοβούλια, Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[15], Έχοντας υπόψη τη γνώμη της Επιτροπής των Περιφερειών[16], Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Με τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006[17] συστάθηκε το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) (στο εξής «ΕΤΠ») προκειμένου να δοθεί στην Ένωση η δυνατότητα να παρέχει στήριξη και να επιδεικνύει αλληλεγγύη στους εργαζομένους που απολύονται λόγω των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου. (2) Στο πλαίσιο της αντιμετώπισης της χρηματοπιστωτικής και οικονομικής κρίσης, ο κανονισμός (ΕΚ) αριθ. 546/2009 του Ευρωπαϊκού Κοινοβουλίου και του Συμβουλίου της 18ης Ιουνίου 2009[18] τροποποίησε τον κανονισμό (ΕΚ) αριθ. 1927/2006 προβλέποντας συγκεκριμένα μια προσωρινή παρέκκλιση, με στόχο να διευρυνθεί προσωρινά το πεδίο δράσης του ώστε να καλυφθούν οι απολύσεις λόγω της κρίσης, και μια προσωρινή αύξηση του ποσοστού συγχρηματοδότησης από το ΕΤΠ. (3) Δεδομένης της τρέχουσας οικονομικής και χρηματοπιστωτικής κατάστασης στην Ένωση, κρίνεται κατάλληλη η παράταση της εν λόγω παρέκκλισης πριν από την λήξη ισχύος της στις 30 Δεκεμβρίου 2011. (4) Συνεπώς ο κανονισμός (ΕΚ) αριθ. 1927/2006 πρέπει να τροποποιηθεί αναλόγως. ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 παράγραφος 1α του κανονισμού (ΕΚ) αριθ. 1927/2006 το δεύτερο εδάφιο αντικαθίσταται από τα εξής: «Η παρούσα παρέκκλιση εφαρμόζεται σε όλες τις αιτήσεις που υποβάλλονται πριν από τις 31 Δεκεμβρίου 2013.» Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Ονοµασία της πρότασης/πρωτοβουλίας 1.2. Σχετικός(οί) τοµέας(είς) πολιτικής που αφορά(ούν) τη δοµή ΔΒΔ/ΠΒΔ 1.3. Χαρακτήρας της πρότασης/πρωτοβουλίας 1.4. Στόχος (οι) 1.5. Αιτιολόγηση της πρότασης/πρωτοβουλίας 1.6. Διάρκεια και δηµοσιονοµικές επιπτώσεις της δράσης 1.7. Προβλεπόμενος(οι) τρόπος(οι) διαχείρισης 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις στον τοµέα της παρακολούθησης και της υποβολής εκθέσεων 2.2. Σύστημα διαχείρισης και ελέγχου 2.3. Mέτρα για την πρόληψη της απάτης και των παρατυπιών 3. ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ / ΠΡΩΤΟΒΟΥΛΙΑΣ 3.1. Τοµέας(είς) του πολυετούς δημοσιολογικού πλαισίου και γραµµή(ές) των δαπανών του προϋπολογισµού που επηρεάζονται 3.2. Εκτιμώμενες επιπτώσεις στις δαπάνες 3.2.1. Συνοπτική παρουσίαση της εκτιμώμενης επίπτωσης στις δαπάνες 3.2.2. Εκτιμώμενη επίπτωση στις επιχειρησιακές πιστώσεις 3.2.3. Εκτιμώμενη επίπτωση στις πιστώσεις διοικητικής φύσεως 3.2.4. Συμβατότητα µε το ισχύον πολυετές δημοσιονομικό πλαίσιο 3.2.5. Συμμετοχή τρίτων στη χρηματοδότηση 3.3. Εκτιµώµενη επίπτωση στα έσοδα ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Ονοµασία της πρότασης/πρωτοβουλίας Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1927/2006 σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση 1.2. Σχετικός(οί) τοµέας(είς) πολιτικής που αφορά(ούν) τη δοµή ΔΒΔ/ΠΒΔ[19] Δραστηριότητα ΔΒΔ: Ευρωπαϊκό Ταμείο Προσαρμογής στην Παγκοσμιοποίηση όπως περιλαμβάνεται στο Σχέδιο Διαχείρισης του 2010 της ΓΔ EMPL 1.3. Χαρακτήρας της πρότασης/πρωτοβουλίας ¨ Η πρόταση/πρωτοβουλία αφορά νέα δράση ¨ Η πρόταση/πρωτοβουλία αφορά νέα δράση µετά από πιλοτικό έργο/προπαρασκευαστική δράση[20] Χ Η πρόταση/πρωτοβουλία αφορά την παράταση υφιστάµενης δράσης ¨ Η πρόταση/πρωτοβουλία αφορά δράση προσανατολισμένη προς νέα δράση 1.4. Στόχοι 1.4.1. Ο(Οι) πολυετής(είς) στρατηγικός(οί) στόχος(οι) της Επιτροπής που αφορά η πρόταση/πρωτοβουλία Η πρόταση εμπίπτει στην Εμβληματική πρωτοβουλία «Μια βιομηχανική πολιτική για την εποχή της παγκοσμιοποίησης», η οποία αποτελεί μέρος της Στρατηγικής της Επιτροπής «Ευρώπη 2020» για έξυπνη, διατηρήσιμη και χωρίς αποκλεισμούς ανάπτυξη. 1.4.2. Ειδικός(οί) στόχος(οι) και δραστηριότητα(ες) ΔΒΔ/ΠΒΔ Ειδικός στόχος αριθ. 1: Διατήρηση της συμμετοχής στην αγορά εργασίας των εργαζόμενων που απολύθηκαν ως αποτέλεσμα των αλλαγών στη μορφή του παγκόσμιου εμπορίου και της οικονομικής και χρηματοπιστωτικής κρίσης. Ειδικός στόχος αριθ. 2: Αύξηση της ευαισθητοποίησης του ευρύτερου κοινού σχετικά με το ΕΤΠ ως έκφραση αλληλεγγύης Σχετική δραστηριότητα ΔΒΔ/ΠΒΔ: Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) 1.4.3. Αναμενόμενο(α) αποτέλεσµα(τα) και επιπτώσεις Να προσδιοριστούν τα αποτελέσµατα που αναµένεται να έχει η πρόταση/πρωτοβουλία όσον αφορά τους στοχοθετηµένους(ες) δικαιούχους/οµάδες. Η πρόταση θα δώσει τη δυνατότητα στην Ευρωπαϊκή Ένωση να συνεχίσει να παρέχει στήριξη μέσω του ΕΤΠ σε ποσοστό συγχρηματοδότησης 65% για ενεργητικά μέτρα στην αγορά εργασίας σε όφελος εργαζομένων που απολύθηκαν ως αποτέλεσμα της παγκόσμιας χρηματοπιστωτικής και οικονομικής κρίσης. Επιπλέον, από αυτό το ποσοστό συγχρηματοδότησης θα επωφεληθούν και εργαζόμενοι που απολύθηκαν ως αποτέλεσμα της παγκοσμιοποίησης του εμπορίου. 1.4.4. Δείκτες αποτελεσµάτων και επιπτώσεων Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας. - Αριθμός των αιτήσεων που ελήφθησαν για στήριξη από το ΕΤΠ - Αριθμός απολυμένων εργαζόμενων που στοχοθετήθηκαν για ενίσχυση από το ΕΤΠ - Αριθμός απολυμένων εργαζόμενων που επανεντάχθηκαν στην απασχόληση μετά από μέτρα που στηρίχθηκαν από το ΕΤΠ 1.5. Αιτιολόγηση της πρότασης/πρωτοβουλίας 1.5.1. Βραχυπρόθεσµη ή µακροπρόθεσµη κάλυψη αναγκών Στο πλαίσιο της οικονομικής και χρηματοπιστωτικής κρίσης, ο κανονισμός (ΕΚ) αριθ. 1927/2006 τροποποιήθηκε το 2009, προβλέποντας μια παρέκκλιση λόγω της κρίσης για περιορισμένο χρονικό διάστημα. Η εν λόγω παρέκκλιση παύει να ισχύει στις 30 Δεκεμβρίου 2011. Ωστόσο, οι πλέον πρόσφατες οικονομικές προβλέψεις προειδοποιούν ότι οι επιπτώσεις της κρίσης, και ιδιαίτερα ο αρνητικός αντίκτυπος στο ρυθμό της αναδιάρθρωσης της δημιουργίας θέσεων εργασίας και του ποσοστού ανεργίας θα συνεχιστούν τουλάχιστον μέχρι το τέλος του 2012. Η παρούσα πρόταση πρέπει να διευκολύνει τις παρεμβάσεις του ΕΤΠ για την υποστήριξη εργαζομένων που απολύθηκαν ως αποτέλεσμα της παγκόσμιας χρηματοπιστωτικής και οικονομικής κρίσης μέχρι τις 31 Δεκεμβρίου 2013 με ποσοστό παρέμβασης 65%. 1.5.2. Προστιθέμενη αξία της συμμετοχής της ΕΕ Η συμμετοχή της ΕΕ μέσω του ΕΤΠ καθιστά δυνατή την συμπλήρωση των διαθέσιμων εθνικών μέσων για την επανένταξη των εργαζομένων που απολύθηκαν εξαιτίας της παγκοσμιοποίησης του εμπορίου ή της παγκόσμιας οικονομικής και χρηματοπιστωτικής κρίσης. Η εμπειρία που αποκομίστηκε μέχρι στιγμής με το ΕΤΠ φαίνεται να δείχνει ότι η συμμετοχή της ΕΕ καθιστά δυνατή την παροχή περισσότερης εξατομικευμένης υποστήριξης για μεγαλύτερο χρονικό διάστημα, η οποία συχνά περιλαμβάνει μέτρα που δεν θα είχαν επιτευχθεί χωρίς τη συμμετοχή της ΕΕ. 1.5.3. Κυριότερα διδάγματα που αποκομίστηκαν από ανάλογες εμπειρίες του παρελθόντος Βλ. την εμπειρία μετά την αναθεώρηση του κανονισμού (ΕΚ) αριθ. 1927/2006 όπως περιγράφεται στην αιτιολογική έκθεση. 1.5.4. Συνέπεια και ενδεχόμενη συνέργεια µε άλλα συναφή μέσα Το ΕΤΠ διαθέτει συνέπεια και προσφέρει συνέργεια με το Ευρωπαϊκό Κοινωνικό Ταμείο. 1.6. Διάρκεια και δηµοσιονοµικές επιπτώσεις της δράσης – Χ Πρόταση/πρωτοβουλία περιορισμένης διάρκειας – X Ισχύουσα πρόταση/πρωτοβουλία από τις 31 Δεκεμβρίου 2011 μέχρι τις 31 Δεκεμβρίου 2013 – ¨ Δημοσιονομικός αντίκτυπος από το ΕΕΕΕ μέχρι το ΕΕΕΕ ¨ Πρόταση/πρωτοβουλία απεριόριστης διάρκειας – Περίοδος σταδιακής εφαρμογής από το ΕΕΕΕ µέχρι το ΕΕΕΕ, – και στη συνέχεια λειτουργία µε κανονικό ρυθµό. 1.7. Προβλεπόµενος(οι) τρόπος(οι) διαχείρισης[21] ¨ Κεντρική άµεση διαχείριση από την Επιτροπή ¨ Κεντρική έµµεση διαχείριση µε ανάθεση καθηκόντων εκτέλεσης σε: – ¨ εκτελεστικούς οργανισµούς – ¨ οργανισµούς που δημιουργούνται από τις Κοινότητες[22] – ¨ εθνικούς δημόσιους οργανισµούς / οργανισµούς µε αποστολή δημόσιας υπηρεσίας – ¨ πρόσωπα επιφορτισµένα µε την εκτέλεση συγκεκριµένων δράσεων δυνάµει του τίτλου V της συνθήκης για την Ευρωπαϊκή Ένωση, όπως προσδιορίζονται στην αντίστοιχη βασική πράξη κατά την έννοια του άρθρου 49 του δηµοσιονοµικού κανονισµού X Επιµερισµένη διαχείριση µε τα κράτη µέλη ¨ Αποκεντρωµένη διαχείριση µε τρίτες χώρες ¨ Από κοινού διαχείριση µε διεθνείς οργανισµούς (να προσδιοριστεί) Αν αναφέρονται περισσότεροι τρόποι διαχείρισης, παρακαλείσθε να τους διευκρινίσετε στο τµήµα «Παρατηρήσεις». Παρατηρήσεις 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις στον τοµέα της παρακολούθησης και της υποβολής εκθέσεων Προσδιορίστε τη συχνότητα και τους όρους Το άρθρο 16 του κανονισμού (ΕΚ) αριθ. 1927/2006 απαιτεί να υποβάλλει η Επιτροπή κάθε έτος στο Ευρωπαϊκό Κοινοβούλιο και στο Συμβούλιο ποσοτική και ποιοτική έκθεση σχετικά με τις δραστηριότητες που πραγματοποιήθηκαν στο πλαίσιο του εν λόγω κανονισμού κατά το προηγούμενο έτος. Η έκθεση αυτή περιέχει μεταξύ άλλων τις παρατηρήσεις της Επιτροπής όσον αφορά τις δραστηριότητες παρακολούθησης κατά το έτος υποβολής της έκθεσης. Σύμφωνα με το άρθρο 17 του κανονισμού (ΕΚ) αριθ. 1927/2006, πριν από το τέλος του 2011, η Επιτροπή θα πραγματοποιήσει σε στενή συνεργασία με τα κράτη μέλη ενδιάμεση αξιολόγηση της αποτελεσματικότητας και της βιωσιμότητας των επιτευχθέντων αποτελεσμάτων του ΕΤΠ. Μέχρι τις 31 Δεκεμβρίου 2014, η Επιτροπή υποχρεούται να πραγματοποιήσει, με την αρωγή εξωτερικών εμπειρογνωμόνων, εκ των υστέρων αξιολόγηση προκειμένου να μετρηθεί ο αντίκτυπος του ΕΤΠ και η προστιθέμενη αξία του. 2.2. Σύστημα διαχείρισης και ελέγχου 2.2.1. Κίνδυνος(οι) που έχει(ουν) επισηµανθεί Οι κίνδυνοι σχετίζονται με την κοινή διαχείριση των Κοινοτικών Ταμείων. 2.2.2. Προβλεπόµενη(ες) μέθοδος(οι) ελέγχου Οι απαιτήσεις που ισχύουν για τη διαχείριση και τον δημοσιονομικό έλεγχο αναφέρονται στο άρθρο 18 του κανονισμού (ΕΚ) αριθ. 1927/2006. 2.3. Mέτρα για την πρόληψη της απάτης και των παρατυπιών Προσδιορίστε υπάρχοντα ή προβλεπόµενα µέτρα πρόληψης και προστασίας. Τα μέτρα πρόληψης, εντοπισμού και διόρθωσης παρατυπιών αναφέρονται στο άρθρο 18 παράγραφος 1 εδάφιο δ και στο άρθρο 18 παράγραφος 2 του κανονισμού (ΕΚ) αριθ. 1927/2006. 3. ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τοµέας(είς) του πολυετούς δηµοσιονοµικού πλαισίου και γραµµή(ές) των δαπανών του προϋπολογισµού που επηρεάζονται · Υφιστάμενες γραμμές των δαπανών του προϋπολογισμού Κατά σειρά τοµέων του πολυετούς δηµοσιονοµικού πλαισίου και γραµµών του προϋπολογισµού. Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συνεισφορά Αριθμός [Περιγραφή.....................................................] || ΔΠ/ΜΔΠ([23]) || από χώρες ΕΖΕΣ[24] || από υποψήφιες χώρες[25] || από τρίτες χώρες || με την έννοια του άρθρου 18(1)(αα) του δημοσιονομικού κανονισμού 1.1 || 04.0501 Ευρωπαϊκό Ταμείο Προσαρμογής στην Παγκοσμιοποίηση 04.010414 Ευρωπαϊκό Ταμείο Προσαρμογής στην Παγκοσμιοποίηση – Δαπάνες σε διοικητική διαχείριση 40.0243 Αποθεματικό για το Ευρωπαϊκό Ταμείο Προσαρμογής στην Παγκοσμιοποίηση || ΜΔΠ || ΟΧΙ || ΟΧΙ || ΟΧΙ || ΟΧΙ · Νέες γραμμές του προϋπολογισμού, των οποίων έχει ζητηθεί η δημιουργία Κατά σειρά τοµέων του πολυετούς δηµοσιονοµικού πλαισίου και γραµµών του προϋπολογισµού. Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συνεισφορά Αριθμός [Τομέας.....................................................] || Διαχ./Μη διαχ. || από χώρες ΕΖΕΣ || από υποψήφιες χώρες || από τρίτες χώρες || με την έννοια του άρθρου 18(1)(αα) του δημοσιονομικού κανονισμού α.α. || α.α. || […] || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ 3.2. Εκτιµώµενες επιπτώσεις στις δαπάνες 3.2.1. Συνοπτική παρουσίαση της εκτιµώµενης επίπτωσης στις δαπάνες Εκατομμύρια ευρώ (3 δεκαδικά ψηφία) Τομέας του πολυετούς δημοσιονομικού πλαισίου: || Αριθμός || ΓΔ: EMPL || || || Έτος 2012[26] || Έτος 2013 || ΣΥΝΟΛΟ  Επιχειρησιακές πιστώσεις PM || || || Αριθμός της γραμμής προϋπολογισμού || Αναλήψεις υποχρεώσεων || (1) || || || Πληρωμές || (2) || || || Αριθμός της γραμμής προϋπολογισμού || Αναλήψεις υποχρεώσεων || (1α) || || || Πληρωμές || (2α) || || || Πιστώσεις διοικητικού χαρακτήρα που χρηματοδοτούνται από ειδικά προγράμματα[27] || || || Αριθμός της γραμμής προϋπολογισμού || || (3) || || || ΣΥΝΟΛΟ πιστώσεων για την ΓΔ EMPL || Αναλήψεις υποχρεώσεων || =1+1α +3 || || || Πληρωμές || =2+2α +3 || || ||  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || (4) || || || Πληρωμές || (5) || || ||  ΣΥΝΟΛΟ πιστώσεων διοικητικού χαρακτήρα που χρηματοδοτούνται από ειδικά προγράμματα || (6) || || || ΣΥΝΟΛΟ πιστώσεων υπό τον ΤΟΜΕΑ EMPL του πολυετούς δημοσιονομικού πλαισίου || Αναλήψεις υποχρεώσεων || =4+ 6 || || || Πληρωμές || =5+ 6 || || || Αν η πρόταση/πρωτοβουλία επηρεάζει περισσότερους από ένα τομείς:  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || (4) || || || Πληρωμές || (5) || || ||  ΣΥΝΟΛΟ πιστώσεων διοικητικού χαρακτήρα που χρηματοδοτούνται από ειδικά προγράμματα || (6) || || || ΣΥΝΟΛΟ πιστώσεων υπό τους ΤΟΜΕΙΣ 1 έως 4 του πολυετούς δημοσιονομικού πλαισίου (Ποσό αναφοράς) || Αναλήψεις υποχρεώσεων || =4+ 6 || || || Πληρωμές || =5+ 6 || || || Τομέας του πολυετούς δημοσιονομικού πλαισίου: || 5 || «Διοικητικές δαπάνες» Εκατομμύρια ευρώ (3 δεκαδικά ψηφία) || || || Έτος 2012 || Έτος 2013 || ΣΥΝΟΛΟ ΓΔ: EMPL ||  Ανθρώπινοι πόροι || Ουδείς αντίκτυπος || Ουδείς αντίκτυπος ||  Άλλες διοικητικές δαπάνες || || || ΣΥΝΟΛΟ ΓΔ EMPL || Πιστώσεις || || || ΣΥΝΟΛΟ πιστώσεων υπό τον ΤΟΜΕΑ 5 του πολυετούς δημοσιονομικού πλαισίου || (Σύνολο αναλήψεων υποχρεώσεων= Σύνολο πληρωμών) || || || Εκατομμύρια ευρώ (3 δεκαδικά ψηφία) || || || Έτος N[28] || Έτος Ν+1 || ΣΥΝΟΛΟ ΣΥΝΟΛΟ πιστώσεων υπό τους ΤΟΜΕΙΣ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || || || Πληρωμές || || || 3.2.2. Εκτιµώµενη επίπτωση στις επιχειρησιακές πιστώσεις – X Η πρόταση/πρωτοβουλία δεν συνεπάγεται τη χρησιµοποίηση επιχειρησιακών πιστώσεων – ¨ Η πρόταση/πρωτοβουλία συνεπάγεται τη χρησιµοποίηση επιχειρησιακών πιστώσεων, όπως εξηγείται κατωτέρω: Πιστώσεις αναλήψεων υποχρεώσεων σε εκατομμύρια ευρώ (3 δεκαδικά ψηφία) Να αναφερθούν οι στόχοι και τα αποτελέσματα ò || || || Έτος 2012 || Έτος 2013 || … να εγγραφούν όσα έτη απαιτούνται ώστε να εµφαίνεται η διάρκεια των επιπτώσεων (βλέπε σηµείο 1.6) || ΣΥΝΟΛΟ || || Είδος αποτελέσματος[29] || Μέσο κόστος του αποτελέσματος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Συνολικός αριθμός αποτελεσμάτων || Συνολικό κόστος || ΕΙΔΙΚΟΣ ΣΤΟΧΟΣ Αριθ. 1[30]… || || || || || || || || || || || || || - Αποτέλεσμα || || || || || || || || || || || || || || || - Αποτέλεσμα || || || || || || || || || || || || || || || - Αποτέλεσμα || || || || || || || || || || || || || || || Υποσύνολο για τον ειδικό στόχο αριθ. 1 || || || || || || || || || || || || || ΕΙΔΙΚΟΣ ΣΤΟΧΟΣ Αριθ. 2: || || || || || || || || || || || || || - Αποτέλεσμα || || || || || || || || || || || || || || || Υποσύνολο για τον ειδικό στόχο αριθ. 2 || || || || || || || || || || || || || ΣΥΝΟΛΙΚΟ ΚΟΣΤΟΣ || || || || || || || || || || || || || 3.2.3. Εκτιµώµενη επίπτωση στις πιστώσεις διοικητικής φύσεως 3.2.3.1. Περίληψη – X Η πρόταση/πρωτοβουλία δεν συνεπάγεται τη χρησιµοποίηση διοικητικών πιστώσεων – ¨ Η πρόταση/πρωτοβουλία συνεπάγεται τη χρησιµοποίηση διοικητικών πιστώσεων, όπως εξηγείται κατωτέρω: Εκατομμύρια ευρώ (3 δεκαδικά ψηφία) || Έτος 2012[31] || Έτος 2013 || … να εγγραφούν όσα έτη απαιτούνται ώστε να εµφαίνεται η διάρκεια των επιπτώσεων (βλέπε σηµείο 1.6) || ΣΥΝΟΛΟ ΤΟΜΕΑΣ 5 του πολυετούς δημοσιονομικού πλαισίου || || || || Ανθρώπινοι πόροι || || || || Άλλες διοικητικές δαπάνες || || || || Υποσύνολο ΤΟΜΕΑ 5 του πολυετούς δημοσιονομικού πλαισίου || || || || Εκτός ΤΟΜΕΑ 5[32] του πολυετούς δημοσιονομικού πλαισίου || || || || Ανθρώπινοι πόροι || || || Λοιπές δαπάνες διοικητικού χαρακτήρα || || || Υποσύνολο εκτός ΤΟΜΕΑ 5 του πολυετούς δημοσιονομικού πλαισίου || || || ΣΥΝΟΛΟ || || || || || || 3.2.3.2. Εκτιµώµενες απαιτήσεις ανθρωπίνων πόρων – ¨ Η πρόταση/πρωτοβουλία δεν συνεπάγεται τη χρησιµοποίηση ανθρώπινων πόρων – X Η πρόταση/πρωτοβουλία συνεπάγεται τη χρησιµοποίηση ανθρώπινων πόρων, όπως εξηγείται κατωτέρω: Η εκτίµηση εκφράζεται σε ακέραια ποσά (ή το πολύ µε ένα δεκαδικό ψηφίο) || Έτος 2012 || Έτος 2013 || … να εγγραφούν όσα έτη απαιτούνται ώστε να εµφαίνεται η διάρκεια των επιπτώσεων (βλέπε σηµείο 1.6) ΧΧ 01 01 01 (Έδρα και γραφεία αντιπροσωπείας της Επιτροπής) || || || XX 01 01 02 (Αντιπροσωπείες) || || XX 01 05 01 (Έμμεση έρευνα) || || 10 01 05 01 (Άμεση έρευνα) || || XX 01 02 01 (ΣΥ, ΠΠ, ΑΕΕ από το «συνολικό κονδύλιο») || || XX 01 02 02 (ΣΥ, ΠΠ, ΝΕΑ, TΥ και ΑΕΕ στις αντιπροσωπείες) || || XX 01 04 yy[33] || - στις έδρες[34] || || - σε αντιπροσωπείες || || XX 01 05 02 (AC, END, INT σε έµµεση έρευνα) || || 10 01 05 02 (AC, END, INT για την άµεση έρευνα) || || Άλλη γραµµή του προϋπολογισµού (να προσδιοριστεί) || || ΣΥΝΟΛΟ || || || || || XX είναι ο τοµέας πολιτικής ή ο σχετικός τίτλος του προϋπολογισµού Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και που έχει ανακατανεµηθεί στο πλαίσιο της ίδιας της ΓΔ και θα συµπληρωθούν, ενδεχοµένως, από όλα τα συµπληρωµατικά κονδύλια που µπορεί να διατεθούν στην αρµόδια ΓΔ για τη διαχείριση της δράσης στο πλαίσιο της ετήσιας διαδικασίας χορήγησης και µε βάση τους δηµοσιονοµικούς περιορισµούς. Περιγραφή των καθηκόντων προς εκτέλεση Μόνιμοι και έκτακτοι υπάλληλοι || Εξωτερικό προσωπικό || 3.2.4. Συµβατότητα µε το ισχύον πολυετές δηµοσιονοµικό πλαίσιο – X Η πρόταση/πρωτοβουλία είναι συµβατή µε το ισχύον πολυετές δηµοσιονοµικό πλαίσιο. – ¨ Η πρόταση/πρωτοβουλία απαιτεί αναπρογραµµατισµό του σχετικού τοµέα του πολυετούς δηµοσιονοµικού πλαισίου. Να εξηγηθεί ο απαιτούµενος αναπρογραµµατισµός µε τον προσδιορισµό των σχετικών γραµµών του προϋπολογισµού και των αντίστοιχων ποσών. Α/Α – ¨ Η πρόταση/πρωτοβουλία απαιτεί τη χρησιµοποίηση του µέσου ευελιξίας ή την αναθεώρηση του πολυετούς δηµοσιονοµικού πλαισίου[35]. Να εξηγηθεί η ανάγκη µε τον προσδιορισµό των σχετικών τοµέων και γραµµών του προϋπολογισµού, καθώς και των αντίστοιχων ποσών.Α/A 3.2.5. Συµµετοχή τρίτων στη χρηµατοδότηση – Χ Η πρόταση/πρωτοβουλία δεν προβλέπει συγχρηµατοδότηση από τρίτα µέρη – Η πρόταση/πρωτοβουλία προβλέπει τη συγχρηµατοδότηση που εκτιµάται κατωτέρω: Πιστώσεις σε εκατομμύρια ευρώ (3 δεκαδικά ψηφία) || Έτος 2012 || Έτος 2013 || … να εγγραφούν όσα έτη απαιτούνται ώστε να εµφαίνεται η διάρκεια των επιπτώσεων (βλέπε σηµείο 1.6) || Σύνολο Να προσδιοριστεί η πηγή/οργανισµός συγχρηµατοδότησης || || || || || || ΣΥΝΟΛΟ συγχρηµατοδοτηµένων πιστώσεων || || || || || || 3.3. Εκτιµώµενες επιπτώσεις στα έσοδα – X Η πρόταση/πρωτοβουλία δεν έχει κανένα δηµοσιονοµικό αντίκτυπο στα έσοδα. – ¨ Η πρόταση/πρωτοβουλία έχει τον δηµοσιονοµικό αντίκτυπο που περιγράφεται κατωτέρω – ¨ στους ιδίους πόρους – ¨ στα διάφορα έσοδα Εκατομμύρια ευρώ (3 δεκαδικά ψηφία) Γραμμή εσόδων του προϋπολογισμού || Διαθέσιμες πιστώσεις για το τρέχον οικονομικό έτος || || Έτος 2012 || Έτος 2013 || … να προστεθούν όσες στήλες απαιτούνται ώστε να εµφαίνεται η διάρκεια των επιπτώσεων (βλέπε σηµείο 1.6) || Άρθρο.............. || || || || || || || Για τα διάφορα έσοδα «για ειδικό προορισμό», να προσδιοριστεί(ούν) η(οι) γραμμή(ές) δαπανών του προϋπολογισμού που έχει(ουν) επηρεαστεί. Α/Α Να προσδιοριστεί η μέθοδος υπολογισμού των επιπτώσεων στα έσοδα Α/A [1] ΕΕ L 48, της 22.02.08, σ. 82 [2] COM(2008)800, της 26.11.2008 [3] ΕΕ L 167 της 29.6.2009, σ. 26 [4] Εξαιρουμένων των αιτήσεων που αποσύρθηκαν ή απορρίφθηκαν [5] http://ec.europa.eu/economy_finance/publications/european_economy/forecasts_en.htm [6] Ομοίως [7] COM(2011)11, της 12.01.11 [8] Ψήφισμα του Ευρωπαϊκού Κοινοβουλίου (2010/2072/ΙΝΙ) [9] Κανονισμός (ΕΚ) αριθ. 1081/2006, ΕΕ L 210, της 31.7.2006, σ. 12 [10] COM(2010)2020, της 3.3.2010 [11] Απόφαση του Συμβουλίου της 21ης Οκτωβρίου 2010 σχετικά με τις κατευθυντήριες γραμμές για τις πολιτικές απασχόλησης των κρατών μελών. ΕΕ L 308, της 24.11.10, σ. 46 [12] COM(2008)868, της 16.12.2008 [13] ΕΕ C 139 της 14.6.2006, σ. 1. [14] Εξαιρουμένων των αιτήσεων που αποσύρθηκαν ή απορρίφθηκαν [15] ΕΕ C , , σ. . [16] ΕΕ C , , σ. . [17] ΕΕ L 48 της 22.02.08, σ. 82 [18] ΕΕ L 167 της 29.06.09, σ. 26 [19] ΔΒΔ: ∆ιαχείριση βάσει δραστηριοτήτων – ΠΒΔ: Προϋπολογισµός βάσει δραστηριοτήτων [20] Όπως αναφέρεται στο άρθρο 49 παράγραφος 6 στοιχεία α) ή β) του δηµοσιονοµικού κανονισµού. [21] Οι λεπτοµέρειες σχετικά µε τους τρόπους διαχείρισης, καθώς και οι παραποµπές στον δηµοσιονοµικό κανονισµό είναι διαθέσιµες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html [22] Όπως αναφέρονται στο άρθρο 185 του δημοσιονομικού κανονισμού. [23] ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις [24] ΕΖΕΣ: Ευρωπαϊκή Ζώνη Ελεύθερων Συναλλαγών. [25] Υποψήφιες χώρες και, εφόσον συντρέχει περίπτωση, δυνάμει υποψήφιες χώρες από τα Δυτικά Βαλκάνια. [26] Έτος Ν είναι το έτος έναρξης της εφαρμογής της πρότασης/πρωτοβουλίας. [27] Τεχνική ή/και διοικητική βοήθεια και δαπάνες στήριξης της εφαρµογής προγραµµάτων ή/και δράσεων της ΕΕ (πρώην γραµµές «BA»), έµµεση έρευνα, άµεση έρευνα. [28] Έτος Ν είναι το έτος έναρξης της εφαρμογής της πρότασης/πρωτοβουλίας. [29] Τα αποτελέσματα είναι προϊόντα και υπηρεσίες που πρόκειται να παρασχεθούν (π.χ.: αριθμός χρηματοδοτούμενων ανταλλαγών φοιτητών, χιλιόμετρα οδών που κατασκευάστηκαν, κ.λπ.). [30] Όπως περιγράφεται στην Ενότητα 1.4.2. «Ειδικός(οί) στόχος(οι)...» [31] Έτος Ν είναι το έτος έναρξης της εφαρμογής της πρότασης/πρωτοβουλίας. [32] Τεχνική ή/και διοικητική βοήθεια και δαπάνες στήριξης της εφαρµογής προγραµµάτων ή/και δράσεων της ΕΕ (πρώην γραµµές «BA»), έµµεση έρευνα, άµεση έρευνα. [33] Κάτω από το ανώτατο όριο εξωτερικού προσωπικού βάσει επιχειρησιακών πιστώσεων (πρώην γραµµές «BA»). [34] Κυρίως για τα ∆ιαρθρωτικά Ταµεία, το Ευρωπαϊκό Γεωργικό Ταµείο Αγροτικής Ανάπτυξης (ΕΓΤΑΑ) και το Ευρωπαϊκό Ταµείο Αλιείας (ΕΤΑ). [35] Βλέπε σηµεία 19 και 24 της διοργανικής συµφωνίας.